Market Timing P.M. – บล.กสิกรไทย
Support : 1620, 1600-1610 Resistance : 1635, 1645-1650 …
26 ก.ย. 2562

Support : 1620, 1600-1610
Resistance : 1635, 1645-1650
SET เคลื่อนไหวอยู่ระหว่าง 1632-1638 ขณะที่ ปิดตลาดในช่วงเช้าอยู่ที่ระดับ 1635.24 จุด เพิ่มขึ้น 6.86 จุด หรือ +0.42% ด้วยมูลค่าซื้อขายรวม 2.17 หมื่นล้านบาท
เช้านี้ SETเปิดกระโดดขึ้นผ่านแนวต้านบริเวณ 1635 ขึ้นมาเล็กน้อย ก่อนกลับมาปิดที่บริเวณแนวต้านดังกล่าว ในขณะที่ด้านสัญญาณของ RSI ระดับชั่วโมง กลับมาแกว่งตัวแถวแนว 50% ด้านสัญญาณของ MACD ระดับวัน ยังคงเคลื่อนไหวใต้ Signal line ในแดนลบ ชี้แนวโน้มยังคงทางพักฐานลง จึงประเมินบ่ายนี้ SET มีความเสี่ยงที่จะเกิดการถดถอยตัวลง ซึ่งมีระดับแนวรองรับที่ 1620 และ 1600-1610 ในขณะที่ด้านแนวต้านยังคงอยู่ที่ 1635 และ 1645-1650 โดยยังคงให้น้ำหนักทางติดระดับแนวต้านแรกมากกว่า
CENTEL ระดับวัน หลังจากที่ราคาได้ยกตัวขึ้นมาทำจุดสูงบริเวณ 35.5 ก็ได้มีการอ่อนแรงลงมาสร้างฐานแถว 30.5 ก่อนยกตัวเข้าทดสอบแนวเส้นกด พร้อมด้วย vol ที่เพิ่มสูงขึ้น ด้านสัญญาณของ MACD เริ่มโค้งตัวเข้าหา Signal line มีสิทธิที่ราคาจะยกตัวข้ามผ่าน สร้างโอกาสที่ราคาจะยกตัวขึ้นข้ามผ่านแนวเส้นกดดังกล่าว แนะซื้อเก็งกำไร โดยมีเป้าหมายการทำกำไรที่บริเวณ 33.5 และ 35 ขณะที่ใช้การถอยตัวหลุด 31 เป็น stop loss